Cluj-Napoca este cel mai primitor oraș din Europa, conform unui raport al Comisiei Europene, citat de incont.ro.

Cluj-Napoca este cel mai primitor oraș din Europa, conform unui raport al Comisiei Europene, citat de incont.ro.

91% dintre clujeni sunt de părere că prezența străinilor în orașul lor este un lucru bun, cel mai mare procent din toată Europa.

Întrebați dacă străinii sunt bine integrați în Cluj, 76% dintre localnici au răspuns pozitiv. La nivel european, doar șase orașe au înregistrat un scor de peste 70%.

Studiul Comisiei Europene măsoară calitatea vieții în orașele europene. În cadrul studiului, au fost luate în calcul calitatea serviciilor publice (transportul în comun, îngrijirea medicală, educația, facilitățile culturale și sportive, locurile de muncă și prețul locuințelor în zonă).

Cu toate acestea, la studiu nu au fost luate în calcul toate orașele europene. Din România, au fost incluse numai Bucureștiul, Clujul și Piatra Neamț. Cu toate aceasta, Bucureștiul nu a înregistrat rezultate prea bune, doar 48% dintre locuitori fiind mulțumiți de situația transportului public, a serviciilor medicale, a sistemului educațional și a infrastructurii. În plus, doar 46% dintre bucureșteni au declarat că pot avea încredere în vecini.

Concluzia studiului este că 80% dintre europeni sunt mulțumiți de locul în care trăiesc, datorită spațiilor verzi, a curățeniei și a sentimentului de siguranță.